钦定古今图书集成/理学汇编/文学典/第240卷 > 徐师曾诗体明辨 > 《宋齐凯容宣烈舞歌》
## 钦定古今图书集成/理学汇编/文学典/第240卷 > 徐师曾诗体明辨 > 《宋齐凯容宣烈舞歌》

章皇太后室奏《章德凯容之舞》，昭皇太后室奏《昭德
凯容之舞》，宣皇太后室奏《宣德凯容之舞》。齐武帝北
郊初献奏《地德凯容之舞》，次奏《昭德凯容之舞》，太庙
诸室并奏《凯容乐》，是有文而无武也。齐南郊太祖配
享奏《高德宣烈之舞》，是有武而无文也。齐宗庙太祖
室奏《高德宣烈之乐》，穆后奏《穆德凯容之乐》，是以帝
后分文、武也。齐武帝南郊初献，奏《文德》《宣烈》之舞，次
奏《武德》《宣烈》之舞，是以《宣烈》分文、武也。又齐谢超宗
造明堂乐歌，有“《凯容》《宣烈乐》”，共为一章，是又混文、武
而为一也。凡此皆不可晓。